CELEX: 62006TN0076
Language: sl
Date: 2006-02-24 00:00:00
Title: Zadeva T-76/06: Tožba, vložena  24. februarja 2006  — Plásticos Españoles (Aspla) proti Komisiji

6.5.2006   
            
            
               SL
            
            
               Uradni list Evropske unije
            
            
               C 108/24
            
         Tožba, vložena 24. februarja 2006 — Plásticos Españoles (Aspla) proti Komisiji
   (Zadeva T-76/06)
   (2006/C 108/45)
   Jezik postopka: španščina
   Stranke
   
      Tožeča stranka: Plásticos Españoles, S.A. (Aspla) (Torrelavega, Španija) (Zastopnika: E. Garayar in A. García Castillo, abogados)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               To ničnostno tožbo razglasiti za dopustno.
            
         
               —
            
            
               Razglasitev ničnosti odločbe C(2005) 4634 konč. z dne 30. novembra 2005 v zadevi COMP/F/38.354 — industrijske vreče, podredno, znatno zmanjšanje globe naložene Plásticos Españoles, S.A.
            
         
               —
            
            
               Komisiji naložiti plačilo stroškov.
            
         Tožbeni razlogi in bistvene trditve
   Predmet tožbe je razglasitev ničnosti odločbe Komisije C(2005) 4634 konč. z dne 30. novembra 2005 v zadevi COMP/F/38.354 — industrijske vreče. V izpodbijani odločbi je Komisija odločila, da je poleg ostalih podjetij tožeča stranka kršila člen 81 ES, s tem, da je v obdobju 1991-2002 sodelovala pri sklopu sporazumov in usklajenih ravnanj v sektorju industrijskih plastičnih vreč v Nemčiji, Belgiji, na Nizozemskem, v Luksemburgu, Španiji in v Franciji. Za te kršitve je Komisija tožeči stranki skupaj s podjetjem Armando Álvarez, S.A solidarno naložila globo.
   V utemeljitev svojih predlogov tožeča stranka uveljavlja naslednje razloge:
   
               —
            
            
               Da je Komisija napačno presodila dejstva glede obsega ravnanja tožeče stranke, obsega upoštevnega proizvodnega in geografskega trga kot tudi tržne deleže, ki so podlaga za izračun globe
            
         
               —
            
            
               Kršitev člena 81(1) ES in načela pravne varnosti zaradi napačne kvalifikacije kršitve kot „enotne in nadaljevane“ in zaradi nepravilne ugotovitve odgovornosti kaznovanih podjetij
            
         
               —
            
            
               Podredno kršitev člena 81(1) ES in načela pravne varnosti ter enakega obravnavanja, zaradi napačne kvalifikacije kršitve kot „enotne in nadaljevane“ kar zadeva tožečo stranko, in sicer zaradi nepravilne ugotovitve individualne odgovornosti tožeče stranke in njene diskriminacije glede na Stempher B.V., ki je po bil po presoji Komisije ravno tako udeležen pri kršitvi.
            
         
               —
            
            
               Kršitev člena Člen 15(2) Uredbe št. 17/1962 (1) in Smernic o načinu določanja glob, zaradi očitne napake pri izračunu globe, ki je bila naložena tožeči stranki in očitne kršitve načela enakega obravnavanja in sorazmernosti pri določitvi njenih zneskov.
            
         
      (1)  Uredba Sveta št. 17 z dne 6. februarja 1962: Prva Uredba o izvajanju členov 85 in 86 Pogodbe (UL 1962, 13, str. 204).